**ПОРЕМЕЋАЈИ ДУШЕВНОГ ЖИВОТА – ПСИХИЧКИ ПОРЕМЕЋАЈИ**

Светска здравствена организација дефинише зфравље: **„Здравље је сање потпуног психичког, физичког и социјалног благостања, не само одсуство болести или оронулости.“**

Треба разликовати привремене психичке тешкоће, које су узроковане тренутним кризама од озбиљних психичких поремећаја. Тек када се јаве трајне и дубље промене у личности и понашању које одступа од нормалног можемо говорити о **психичким поремећајима**.

**ВРСТЕ ПСИХИЧКИХ ПОРЕМЕЋАЈА**

**ПСИХОЗЕ**

Психозе су најтежи психички поремећаји. Огледају се у поремећеном или чак прекинутом контакту са стварношћу. Дубоким поремећајем опажања, емоција, мишљења и понашања.

Психотичној особи често недостаје увид у сопствену болест, стога болесник може да верује да он није битно поремећен, већ његова околина.

**Врсте психоза:**

**1. ШИЗОФРЕНИЈА** – за коју до сада није пронађен никакав узрочник, не зна се како настаје. Реч шизофренија значи расцеп душе. За њу је карактеристично повлачење болесника у себе, прекид контакта са стварношћу. Поремећај емоција- настаје емоционална тупост, хладноћа. Мишљење је збркано и нејасно, постепено опадање мишљења, деменција. Све до стадијума када болесник одбија да узима храну. Такође, мења се начин говора, болесник спаја речи, говор постаје неразумљив. Могу да се јаве и халуцинације. Шта су халуцинације? Болесник може да чује или осећа мирис и укус нечег што нема у околини.

**2. МАНИЧНО ДЕПРЕСИВНА ПСИХОЗА** – болест при којој се наизменично смењују манија и депресија. Манија- ако се јавља претерана, безразложна веселост, бујица речи. Идеје које прецењују сопствену вредност и могућности. Депресија – када се јављају изразито жалосна, меланхолочна расположења, портпуна безвољност, осећај кривице. Таква особа често не сматра да је болесна, већ верује да је стварно крива. У таквом стању болесници могу да изврше самоубиство.

**3. ПАРАНОЈА** – јављају се сумануте идеје делузије: идеја величине, посматрања, прогањања,нпр.болесник је уверен да га трују и прогоне, а при томе је очувана интелигенција, зато се зове разумним лудилом. Параноик логично расуђује али изводи погрешне закључке да је жртва завере. Сетите се филма Балкански шпијун...

**НЕУРОЗЕ**

Неурозе су у односу на психозе лакши поремећаји. Јављају се као:

**1. АНКСИОЗНОСТ** – неодређен страх или стрепња. Осећај несигурности, незадовољства собом и својим понашањем. Јавља се напетост, умор, несаница, тахикардија, знојење, опседнутост црним мислима, смањена концентрација.

**2. ФОБИЈЕ** - неоправдан страх од одређених објеката. Објекат страха може да буде стварно опасан (висина, змија), мало опасан (лифт, миш) и потпуно безопасан (длака, улица...). Фобија може настати поцесом емоционалног условљавања. Сетимо се малог Алберта.

**3. ОПСЕСИВНО-КОМПУЛСИВНЕ НЕУРОЗЕ** – болеснику се непрестано намећу неке мисли и осећања и присиљавају га да врши неке радње. Нпр. опсесивно бројање бандера, присилно прање руку.

**4. ХИСТЕРИЈА** – хистерични напади смеха и плача, претерана раздражљивост, узнемореност, повраћање... дуго се везивала само за жене.

Неуротичар има бољи увид у своје тешкоће од психотичне особе. Свесно жели да нешто промени и ослободи се овог непријатног стања.

Неуроза може бити изазвана неком одређеном ситуацијом, нпр.незапосленост, неуспех у љубави...и оне нестају када се промени ситуација која их је изазвала. Али некада могу бити и последица неразрешених ситуација и конфликата из детињства, нпр.лоши односи са родитељима, и тада је за њихово лечење потребна психотерапија.

Литература:

Кузмановић, Б., Штајнбергер, И.(1989). *Психологија за III и IV разред трговинских, угоститељско-туристичких и школа за личне услуге*. Београд: Завод за уџбенике и наставна средства

Требјешанин, Ж. (2011). *ПСИХОЛОГИЈА за други разред гимназије и други и трећи разред подручја рада економија, право и администрација*. Београд: Завод за уџбенике